nahid-hub/BLUGE-bengali-wikipedia-section-title-prediction huggingface dataset:
হিন্দু পুরাণ অনুসারে, প্রজাপতি দক্ষের কন্যা সতী পিতার আপত্তি সত্ত্বেও শিবকে বিবাহ করেছিলেন। পরে দক্ষ এক বিরাট যজ্ঞের আয়োজন করেন। সেই যজ্ঞে দক্ষ শিব ও সতীকে আমন্ত্রণ জানাননি। তবুও সতী যজ্ঞস্থলে উপস্থিত হয়েছিলেন। দক্ষ সতীকে উপেক্ষা করেন এবং শিবের নিন্দা করেন। স্বামীর অপমান সহ্য করতে না পেরে সতী যজ্ঞের আগুনে আত্মহত্যা করেন। শিব ক্রোধে উন্মত্ত হয়ে সতীর অর্ধদগ্ধ দেহ কাঁধে নিয়ে তাণ্ডব নৃত্য শুরু করেন। শিবকে শান্ত করতে বিষ্ণু সুদর্শন চক্র দিয়ে সতীর দেহ ৫১ খণ্ড করেন। এই টুকরোগুলি পৃথিবীর এক এক স্থানে পড়ে এক একটি শক্তিপীঠের জন্ম দেয়।

শক্তিপীঠগুলির সংখ্যা নিয়ে ধর্মগ্রন্থগুলির মধ্যে মতভেদ আছে। কয়েকটি গ্রন্থে বিমলা মন্দিরকে শক্তিপীঠ বলা হয়েছে। আবার এই পীঠকে একাধিক নামেও চিহ্নিত করা হয়েছে। "কালিকা পুরাণ" গ্রন্থে তন্ত্র-সাধনার কেন্দ্র হিসেবে যে চারটি পীঠের নাম উল্লেখ করা হয়েছে, সেগুলি চার দিকে অবস্থিত। এর মধ্যে পশ্চিম দিকের পীঠটি হল ওড্ডীয়ন বা উড্ডীয়ন (বর্তমান ওড়িশা) অঞ্চলের কাত্যায়নী (বিমলা)। এই পীঠের ভৈরব হলেন জগন্নাথ। "হেবজ্র তন্ত্র" গ্রন্থে অনুরূপ একটি তালিকায় উড্র (ওড্র বা ওড়িশা) পীঠের ভৈরবী কাত্যায়নী ও ভৈরব জগন্নাথের উল্লেখ পাওয়া যায়।

"তন্ত্রচূড়ামণি" গ্রন্থের "পীঠনির্ণয়" বা "মহাপীঠনির্ণয়" অংশে উৎকলের (বর্তমান ওড়িশা) বিরজা ক্ষেত্রকে শক্তিপীঠ বলা হয়েছে। এই পীঠের প্রধান দেবী বিমলা ও ভৈরব জগন্নাথ। এই পীঠে সতীর নাভি পড়েছিল বলে উল্লেখ করা হয়েছে। এই বইটির অন্য একটি অংশে যদিও এই পীঠকে একটি উপপীঠ বা অপ্রধান পীঠ বলে উল্লেখ করা হয়েছে। এখানে সতীর "উচ্ছিষ্ট" বা খাদ্যের অবশিষ্টাংশ পড়েছিল বলে উল্লেখ করা হয়েছে। মন্দিরটির অবস্থান হিসেবে নীলাচল নামটির উল্লেখ করা হয়েছে। উল্লেখ্য, নীলাচল হল জগন্নাথ মন্দির চত্বরের প্রথাগত নাম। "শিবচরিত" গ্রন্থে নীলাচল বা নীলপর্বতকে উপপীঠ এবং এই পীঠের দেবী বিমলা ও ভৈরব জগন্নাথ বলে উল্লেখ করা হয়েছে।

তন্ত্রগ্রন্থ "কুব্জিকাতন্ত্র" মতে, বিমলা ৪২টি সিদ্ধপীঠের একটি। এখানে সাধনা করলে সিদ্ধি নামে একধরনের অলৌকিক ক্ষমতা লাভ করা যায় বলে তান্ত্রিকরা বিশ্বাস করেন। "দেবীভাগবত পুরাণ", "প্রাণতোষিণী তন্ত্র" ও "বৃহন্নীলতন্ত্র" বিমলা মন্দিরকে ১০৮ পীঠের অন্যতম বলে উল্লেখ করেছে। "মৎস্য পুরাণ" গ্রন্থে পুরুষোত্তম ক্ষেত্রের বিমলাকে পীঠশক্তি হিসেবে উল্লেখ করা হয়েছে। "বামন পুরাণ" মতে, এটি একটি পবিত্র তীর্থ। "মহাপীঠ নিরুপণ" গ্রন্থেও বিমলা ও জগন্নাথকে পীঠদেবতা হিসেবে উল্লেখ করা হয়েছে। দেবীর ১০৮টি পৌরাণিক নামের তালিকা "নামাষ্টোত্তরশত" গ্রন্থেও পুরুষোত্তমের বিমলার নাম পাওয়া যায়। "দেবী পুরাণ" মতে, এই পীঠে সতীর পা পড়েছিল।

সঠিক অনুচ্ছেদ শিরোনাম কোনটি?
titleA. স্থাপত্য
titleB. শক্তিপীঠ তালিকায় স্থান
titleC. নাটমণ্ডপ
titleD. জগমোহন
উত্তর: titleB
প্রাথমিক স্বাস্থ্যসেবা গুরুত্বপূর্ণ অবদান রেখেছে স্বাস্থ্যে, এমনকি চরম অর্থনৈতিক এবং রাজনৈতিক পরিস্থিতিতেও।

যদিও আলমা-এটা সম্মেলনে যে সিদ্ধান্ত নেয়া হয় সেটিকে প্রাথমিক স্বাস্থ্যসেবার লক্ষ্য পূরণে বিশ্বাসযোগ্য ও সম্ভাবনাময় মনে হয়, কিন্তু এটি সারা বিশ্বে নানা সমালোচনা ও মতামতের জন্ম দেয়। অনেকে বিরোধিতা করে বলে যে ঘোষণাটির কোন পরিষ্কার লক্ষ্য ছিলনা, অনেক বিস্তৃত ছিল, এবং খরচ ও সাহায্যের প্রয়োজন থাকায় এটি পূরণ করা সম্ভব নয়। যার ফলে, প্রাথমিক স্বাস্থ্যসেবা বিভিন্ন ভাগে বিভক্ত হয়েছে; এটিকে নির্বাচিত প্রাথমিক স্বাস্থ্যসেবা বলা হয়।

সঠিক অনুচ্ছেদ শিরোনাম কোনটি?
titleA. প্রচেষ্টা
titleB. প্রাথমিক স্বাস্থ্যসেবা এবং মানসিক স্বাস্থ্য
titleC. পটভূমি এবং সমালোচনা
titleD. নির্বাচিত প্রাথমিক স্বাস্থ্যসেবা
উত্তর: titleA
প্রাচীন কালে জাভা নিকটবর্তী অঞ্চলগুলির মতো হিন্দু রাজাদের অধীনে ছিল।হিন্দু রাজাগণ এখানে পরে বৌদ্ধ ধর্ম প্রচার করেন। এখানে এখনো অনেক হিন্দু ও বৌদ্ধ মন্দির এবং তাদের অবশিষ্টাংশ বিদ্যমান। ম্যাগিলং এর কাছাকাছি 'বরোবুদুর' মন্দির পৃথিবীর বৃহত্তরতম বৌদ্ধ মন্দির।১৩-১৫ শতকের মাঝে এখানে মাজাপাহিত নামের এক হিন্দু সাম্রাজ্য ফুলে ফেঁপে উঠেছিল। তার ছাপ এখানের সংস্কৃতি, ভাষা এবং ভূমির ওপর এখনো রয়েছে৷ ১৪ তম -১৫ তম শতাব্দীতে এখানে মুসলিম সংস্কৃতি ছড়িয়ে পড়ে এবং এখানে মুসলমানদের রাজনৈতিক কর্তৃত্ব ঘটে। । তারপরে পর্তুগিজ, ডাচ ও ইংরেজরা ব্যবসায়ী আসে। কিন্তু ১৬১৯ সাল থেকে এখানে ডাচ শাসন শুরু হয়। জাভা ১৯৩০-৪০ সালের দিকে ইন্দোনেশিয়ার স্বাধীনতা সংগ্রামের কেন্দ্র ছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভাষা
titleC. জনসংখ্যা
titleD. উৎপাদন
উত্তর: titleA
১৯৭৭ থেকে ১৯৭৯ সালে কেরি প্যাকারের ব্যবস্থাপনায় চলমান বিশ্ব সিরিজ ক্রিকেটে অংশ নিয়েছেন জন স্নো। বিশ্ব সিরিজ ক্রিকেটে অংশগ্রহণ শেষে সানডে লীগ ক্রিকেটের সাত খেলায় ওয়ারউইকশায়ারের পক্ষে খেলেন। ২৯.৬২ গড়ে ৮ উইকেট, ৫৭.০০ গড়ে ৫৭ রান এবং কয়েকটি খেলায় ব্যাটিং উদ্বোধন করেছেন জন স্নো।

ক্রিকেট থেকে অবসর গ্রহণের পর প্যাকারের কাছ থেকে অর্জিত অর্থে ট্রাভেল এজেন্সী খোলেন। এক পর্যায়ে সাসেক্স ক্রিকেট ক্লাবের পরিচালক মনোনীত হন। তবে, ২০০৯ সালে এ পদ থেকে পদত্যাগ করেন তিনি। এরপর থেকে দাতব্য খেলায় অংশগ্রহণ করে আসছেন।

সঠিক অনুচ্ছেদ শিরোনাম কোনটি?
titleA. ওয়েস্ট ইন্ডিজ গমন
titleB. অ্যাশেজ সিরিজ
titleC. অবসর
titleD. টেস্ট ক্রিকেট
উত্তর: titleC
রেলেইগ স্ক্র্যাটিং নামক স্থিতিস্থাপক আলোর বিচ্ছুরণের ঘটনাটি, যা আলো তার শক্তি ধরে রাখে, 19 শতকে বর্ণনা করা হয়েছিল। উত্তেজনাপূর্ণ উত্সটির তীব্রতার তুলনায় রায়লে বিচ্ছুরণের তীব্রতা প্রায় ১০থেকে৩ ও থেকে ১০-৪। 1908 সালে, মাই স্ক্র্যাটারিং নামে স্থিতিস্থাপক বিচ্ছুরণের আরও একটি রূপ আবিষ্কার হয়েছিল।

আলোর অপ্রস্তুত বিচ্ছুরণের পূর্বাভাস ১৯৩৩ সালে অ্যাডল্ফ স্মেকাল করেছিলেন এবং প্রাচীন জার্মান-ভাষা সাহিত্যে একে স্মেল-রমন-ইফেক্ট হিসাবে অভিহিত করা হয়েছে। ১৯২২ সালে, ভারতীয় পদার্থবিজ্ঞানী সি ভি ভি রমন তাঁর "সহযোগী সহযোগীদের সাথে এক তদন্তের প্রথম সিরিজ প্রথম" মলিকুলার ডিফ্রাকশন "এর উপর প্রকাশিত তাঁর কাজ প্রকাশ করেছিলেন যা শেষ পর্যন্ত তাঁর নাম বহনকারী বিকিরণ প্রভাব আবিষ্কার করেছিল (২৮ ফেব্রুয়ারি ১৯২৮)। রমন প্রভাবটি প্রথম রমন ও তার সহকর্মী কে এস কৃষ্ণন দ্বারা এবং স্বাধীনভাবে গ্রিগরি ল্যান্ডসবার্গ এবং লিওনিড ম্যান্ডেলস্টাম, ১৯২৮ সালের ২১ ফেব্রুয়ারি মস্কোতে প্রকাশ করেছিলেন (রমন ও কৃষ্ণণের চেয়ে এক সপ্তাহ আগে)। প্রাক্তন সোভিয়েত ইউনিয়নে, রামানের অবদান সর্বদা বিতর্কিত ছিল; এইভাবে রাশিয়ান বৈজ্ঞানিক সাহিত্যে প্রভাবটিকে সাধারণত "সংমিশ্রণ বিস্তরণ" বা "সংশ্লেষ ছড়িয়ে দেওয়া" হিসাবে উল্লেখ করা হয়। আলো ছড়িয়ে দেওয়ার কাজে রমন ১৯৩০ সালে নোবেল পুরষ্কার পেয়েছিলেন।

১৯৯৯ সালে আমেরিকান কেমিক্যাল সোসাইটি তরল, গ্যাস এবং সলিউডের সংশ্লেষ বিশ্লেষণের একটি সরঞ্জাম হিসাবে এর তাত্পর্য হিসাবে স্বীকৃতি হিসাবে রমন প্রভাবটিকে একটি জাতীয় ঐতিহাসিক রাসায়নিক ল্যান্ডমার্ক হিসাবে মনোনীত করে।
সঠিক অনুচ্ছেদ শিরোনাম কোনটি?
titleA. আণবিক কম্পন
titleB. তত্ত্ব
titleC. ইতিহাস
titleD. স্বাধীনতার মাত্রা
উত্তর: titleC
১৯৪৩ সালে, তিনি হলিউডের কিংস রোডের একটি বাংলোতে চলে আসেন এবং নামের প্রথমাংশে হামিদের দেয়া "মায়া" নাম যুক্ত করেন। মায়া ঐতিহাসিক বুদ্ধের মাতার নাম, পাশাপাশি বাস্তবতার মায়াজাল প্রকৃতির নাটকীয় ধারণা। গ্রিক পুরাণে মাইয়া হলেন হর্মিসের মা যিনি পাহাড় ও ক্ষেতের দেবী।

১৯৪৪ সালে, ডেরেন নিউ ইয়র্ক শহরে ফিরে আসেন, সেখানে তার সামাজিক বৃত্তে মার্সেল ডুচাম্প, আন্দ্রে ব্রেটন, জন কেজ এবং আনাস নিন অন্তর্ভুক্ত ছিলেন। একই বছর, ডেরেন পেগি গগেনহেইমের আর্ট অব দ্য সেঞ্চুরি গ্যালারিতে ডুচাম্পের সাথে "দ্য উইচ'স ক্রেডল" চিত্রায়িত করেছিলেন এবং যিনি সম্ভবত চলচ্চিত্রটির পরিচালনায়ও ডেরেনকে সহায়তা করেছিলেন।

অনেক বন্ধু তার চেহারাটিকে বিদেশী রুশ ইহুদি হিসাবে বর্ণনা করেছিলেন এবং তার বোহেমিয়ান গ্রিনউইচ গ্রামীণ জীবনধারাকে আকর্ষণ করার একটি অংশ হিসাবে অবদান রেখেছিলেন। ১৯৪৬ সালের ডিসেম্বর মাসে "এস্কায়ার" ম্যাগাজিনের সংখ্যায়, তার আলোকচিত্রের জন্য একটি ক্যাপশন তুলে ধরেছিল যে তিনি "অবচেতনদের গতিময় ছবি নিয়ে পরীক্ষা-নিরীক্ষা করেছেন, কিন্তু এখানে তার স্বতঃস্ফূর্তভাবে ফটোজেনিকের সীমাবদ্ধতার প্রমাণ রয়েছে।" ১৯৪৭ সালে হামিদের সঙ্গে বিবাহবিচ্ছেদ ঘটে। হাইতিতে থাকাকালীন মায়ার সম্পর্ক গড়ে ওঠে জাপানি সঙ্গীত পরিচালক তেইজি ইতোর সঙ্গে। বহু পরে ১৯৬০ সালে তারা বিয়ে করেছিলেন। তেজি ইতো বলেছিলেন "মায়া ছিলেন সর্বদা একজন রুশ। হাইতিতেও তাই ছিলেন। তিনি সর্বদা পোশাক পরিধান, কথা বলার ধরন, একাধিক ভাষায় কথা বলার মাধ্যমে একজন রুশ হিসাবে নিজেকে প্রদর্শন করতেন।"

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. উত্তরাধিকার
titleC. চলচ্চিত্র কর্মজীবন
titleD. ব্যক্তিগত জীবন
উত্তর: titleD
ইসলামে বৈবাহিক মুখমৈথুনকে কিছু আইনবিদ মাকরুহ তাহরীমী বা কঠোরভাবে বর্জনীয় বলে স্বাব্যস্ত করেছেন। এর পেছনে কারণটি কুরআন ও হাদিসে একে উৎসাহিত করা হয় নি সে কারণে নয়, বরং তা হল শালীনতা, পবিত্রতা (ইসলামে ধর্মীয় রীতিনীতিগত পবিত্রতা বা তাহারাত) ও পরিচ্ছন্নতা বিষয়ক দ্বন্দ্ব। এর পেছনে সবচেয়ে সাধারণ দাবিটি হল, যে, মুখ এবং জিহ্বা কুরআন পঠন ও আল্লাহর স্মরণে ব্যবহৃত হয়, তাই তা অপবিত্রতায় ব্যবহার করা উচিত নয়। প্রথমত, মুসলিম পন্ডিতগণ মুখের মাধ্যমে গুপ্তাঙ্গ স্পর্শকে বর্জ‌নীয় বলে বিবেচনা করেন, যার কারণ, বাম হাতের পরিবর্তে ডান হাতে গুপ্তাঙ্গ স্পর্শ করতে নবী মুহাম্মাদ (সাঃ) নিষেধ করেছেন; তাদের মতে যেহেতু মুখ ডান হাতের তুলনায় অধিক সম্মানিত, সেই হিসেবে মুখের মাধ্যমে গুপ্তাঙ্গ স্পর্শ অধিক ঘৃণ্য ও বর্জনীয়। দ্বিতীয়ত, চারটি সুন্নি মাজহাবের পণ্ডিতগণের মধ্যে বীর্য নিঃসরণ পবিত্র কিনা তা নিয়ে বিতর্ক রয়েছে, কিছু পণ্ডিত একে অপবিত্র মনে করেন এবং কিছু পণ্ডিত করেন না।

সঠিক অনুচ্ছেদ শিরোনাম কোনটি?
titleA. মুখমৈথুন
titleB. পর্নোগ্রাফি
titleC. বন্ধ্যাকরণ
titleD. পশুকাম
উত্তর: titleA
চলচ্চিত্রের শুরুতে দেখা যায় শরাহত রাজমাতা শিবগামী একটি সদ্যোজাত শিশুকে নিয়ে পালিয়ে গোপন সুড়ঙ্গ পথ দিয়ে রাজ্যের বাইরে চলে আসেন। দুজন সেনা তার পিছু নিলেও তাদেরকে হত্যা করেন তিনি। নদীর স্রোতের ভেতরে পড়েও কোনো রকমে বাচ্চাটিকে উপরে তুলে ধরে থাকেন যতক্ষণ না স্থানীয় আদিবাসী লোকেরা শিশুটিকে উদ্ধার করে। ঝর্ণার পাদদেশে অবস্থিত এই গ্রামের আদিবাসী লোকজনের লালন-পালনে বড় হয় শিশুটি। তার অমিত শক্তি ও বীরত্বের কারণে তাকে "বাহুবলী" বলা হয়। সে বারংবার পর্বতে ও ঝর্ণার শীর্ষে আরোহণ করে যদিও তার পালিকা মা তাকে বারন করেন। তিনি অনুমান করেন শিভুডু পর্বতের অনেক উপরের কোনো রাজ্য থেকে আগত। পুত্রকে তিনি হারাতে চাননা তাই সেখানে যাওয়ার সুড়ঙ্গপথ টি তার আদেশে বন্ধ করে দেওয়া হয়। এক পর্যায়ে শিবুডু ঝর্নার জল আর খাড়া পাহাড় অতিক্রম করে উপরে উঠে আসে। তার সাথে বীর নারী যোদ্ধা অবন্তিকা'র (তামান্না) দেখা হয়। সে অবন্তিকাকে ভালোবেসে ফেলে। অবন্তিকা ও তার সাথীরা সেখানকার রাজার বিরুদ্ধে বিদ্রোহে রত। তারা চায় সেখানে পঁচিশ বছর ধরে বন্দিনী দেবসেনাকে ছাড়িয়ে আনতে। অবন্তিকার কথায় শিবা মহিষ্মতী রাজ্যে যায়, যেখানে স্বৈরশাসক রাজা ভল্লালা দেব (রানা দুগ্গুপাতি) ৫০ গজ উচ্চতাবিশিষ্ট তার নিজেরই একটি স্বর্ন মূর্তি নির্মাণ করছে। ভল্লাল দেবের অনুগত সৈনিক কাটাপ্পা জানে ভল্লাল নিষ্ঠুর ও অত্যাচারী যে রানী দেবসেনাকে বন্দী রেখেছে কিন্তু সে প্রভুভক্তির পারাকাষ্ঠা। রাজ্য ও রাজাকে রক্ষার জন্যে জীবন পর্যন্ত দিতে পারে। শিবুডু রানীকে উদ্ধার করে পালাতে গেলে তার পিছু নেয় ভল্লালের পুত্র ও কাটাপ্পা। শিভুডু যুদ্ধের এক পর্যায়ে বল্লালের পুত্রকে হত্যা করে। কাটাপ্পা শিভুডুকে মারতে উদ্যত হলে সে মহান রাজা অমরেন্দ্র বাহুবলীর (প্রভাস; দ্বৈত চরিত্র) অবিকল চেহারা দেখতে পায় শিবুডুর ভেতর ও বুঝতে পারে এই ব্যক্তি বাহুবলী ও রাণী দেবসেনার (অনুষ্কা শেঠি) পুত্র যাকে মহিষ্মতী রাজ্য থেকে বের করে নিয়ে বাঁচিয়েছিলেন রাজমাতা শিভগামী। কাটাপ্পা তখন বর্ণনা করে অমরেন্দ্র বাহুবলী ও ভল্লালদেবের কাহিনী। অমরেন্দ্র ও ভল্লালদেব দুজনেই মহিষ্মতী রাজ্যের উত্তরাধিকারী। ভল্লালের পিতা ক্রুর ও শারীরিক প্রতিবন্ধী, সে সিংহাসন থেকে বঞ্চিত হলেও সর্বদা চায় তার পুত্রই রাজা হোক। কিন্তু তার স্ত্রী রাজমাতা মহীয়সী জননী যিনি অমরেন্দ্রকেও পুত্রস্নেহ দিয়ে মানুষ করেছেন। রাজ্য পরিচালনার দায়িত্ব তিনি একজনকেই দিয়ে যেতে চান। তাকে সমস্ত কাজে সাহায্য করে কাটাপ্পা। বিদ্রোহ দমনে দক্ষতা ও অধিক বীরত্ব দেখানোর ফলে অমরেন্দ্রকে রাজা বলে ঘোষণা করেন রানী। এতে ভল্লালদেব ক্রুদ্ধ হয় কিন্তু রাজমাতার কথা রাজ্যের সমস্ত প্রজা একবাক্যে মেনে নেয়।

কাটাপ্পার এই কাহিনী শুনে শিবুডু জানতে চায় তার পিতা অমরেন্দ্রর বর্তমান খবর। কাটাপ্পা তাকে জানায় অমরেন্দ্র আর জীবিত নেই তাকে চির প্রভুভক্ত কাটাপ্পাই হত্যা করেছে। এই প্রশ্নের উত্তর পরবর্তী চলচ্চিত্র এ আছে এই কথা লিখে শেষ হয় চলচ্চিত্র।


সঠিক অনুচ্ছেদ শিরোনাম কোনটি?
titleA. মুক্তি
titleB. কাহিনী
titleC. গ্রহণ
titleD. সঙ্গীত
উত্তর: titleB
২০ ডিসেম্বর, ২০১৪ তারিখে ২০১৫ সালের ক্রিকেট বিশ্বকাপে অংশগ্রহণের জন্য ইংল্যান্ড তাদের ১৫-সদস্যের চূড়ান্ত তালিকা প্রকাশ করে।

১ মার্চ, ২০১৫ তারিখে ওয়েলিংটন ওয়েস্টপ্যাক স্টেডিয়াম অনুষ্ঠিত গ্রুপ পর্বের ৪র্থ খেলায় শ্রীলঙ্কা দলের বিপক্ষে ১০৮ বলে ১২১ রান করেন। এরফলে ডেভিড গাওয়ারকে পাশ কাটিয়ে বিশ্বকাপে সর্বকনিষ্ঠ ইংরেজ ক্রিকেটার হিসেবে সেঞ্চুরি করেন। এছাড়াও খেলায় তিনি তার সর্বোচ্চ সংগ্রহ করেন। কিন্তু, লাহিরু থিরিমানে (১৩৯*) ও কুমার সাঙ্গাকারার (১১৭*) নৈপুণ্যে তার দল ৯ উইকেটের ব্যবধানে শোচনীয়ভাবে পরাজিত হয়।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. ক্রিকেট বিশ্বকাপ
titleC. প্রারম্ভিক জীবন
titleD. মূল্যায়ণ
উত্তর: titleB
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয় সদস্যের অন্যতম ছিলেন।

স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন।

তবে তিনি "বাংলার হিন্দু/ বাংলার খৃস্টান/ বাংলার বৌদ্ধ/বাংলার মুসলমান/আমরা সবাই বাঙালী" নামক অসাধারণ পোস্টারটির ডিজাইনার হিসেবেই বেশি খ্যাত।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পুরস্কার ও সম্মননা
titleC. বাংলাদেশের স্বাধীনতা যুদ্ধে অবদান
titleD. জন্ম ও পারিবারিক পরিচয়
উত্তর: titleC
ইতিহাস শান্তিবাহিনী  পার্বত্য চট্টগ্রামের পাহাড়ি জনগোষ্ঠীর একাংশের রাজনৈতিক সংগঠন পার্বত্য চট্টগ্রাম জনসংহতি সমিতির একটি সশস্ত্র অঙ্গ সংগঠন। ১৯৭৩ সালের ৭ জানুয়ারি শান্তিবাহিনী প্রতিষ্ঠার ঘোষণা দেয়া হয়। একটি সশস্ত্র প্রতিরোধ সংগঠন হিসেবে শান্তিবাহিনীর উদ্ভবের পটভূমি রচিত হয়েছিল ঔপনিবেশিক ও পাকিস্তান আমলে। ব্রিটিশ ঔপনিবেশিক রাষ্ট্রের প্রতিষ্ঠালগ্নে চাকমা জাতি দশ বছরব্যাপী প্রতিরোধ আন্দোলনে লিপ্ত ছিল। ব্রিটিশরাজ্যের একটি স্বশাসিত এলাকারূপে পার্বত্য চট্রগ্রামের স্বীকৃতি লাভ ছিল ওই আন্দোলনের লক্ষ্য। উনিশ শতকের শেষ নাগাদ পার্বত্য চট্টগ্রামবাসী পুনরায় সশস্ত্র সংগ্রাম শুরু করে স্বায়ত্তশাসনের দাবিতে। এরই ফলে ১৯০০ সালে পার্বত্য চট্টগ্রাম অধ্যাদেশ ঘোষিত হয়। ওই অধ্যাদেশে পার্বত্য চট্টগ্রামকে একটি বিশেষ প্রশাসনিক এলাকা হিসেবে ঘোষণা দেয়া হয়।

সঠিক অনুচ্ছেদ শিরোনাম কোনটি?
titleA. অসন্তোষ
titleB. প্রতিষ্ঠা
titleC. কার্যক্রম
titleD. ইতিহাস
উত্তর: titleB
৪ সেপ্টেম্বর ২০১৮ সালে, বিমানবন্দরটি টাইফুন জেবি'র সম্মুখীন হয়। টাইফুনটি দ্বীপটিকে সমুদ্রের জল দ্বারা কয়েক মিটার ডুবিয়ে দেওয়ার পরে বিমানবন্দরের কার্যক্রম বন্ধ হয়ে যায়। পরিস্থিতি আরও ভয়াবহ আকার ধারণ করে, যখন বিমানবন্দরকে মূল ভূখণ্ডের সাথে সংযোগ স্থাপনকারী সেতুর সাথে সংঘর্ষে একটি বিশাল ট্যাঙ্কার (জাহাজ) বিধ্বস্ত হয়ে কার্যকরভাবে বিমানবন্দরে থাকা লোকজনকে আটকে দেয়। বিমানবন্দরে সমস্ত উড়ান সেপ্টেম্বর পর্যন্ত বাতিল করা হয় এবং ওই তারিখে প্রধানমন্ত্রী শিনজো আবে ঘোষণা করেন যে বিমানবন্দর আংশিকভাবে অভ্যন্তরীণ কার্যক্রম শুরু করবে।

সঠিক অনুচ্ছেদ শিরোনাম কোনটি?
titleA. ভূতল পরিবহন
titleB. রেল
titleC. নির্মাণ
titleD. টাইফুন জেবি
উত্তর: titleD
একটি এসপিএম প্রোবের প্রকৃতি ব্যবহৃত এসপিএম এর ধরনের ওপর সম্পূর্ণভাবে নির্ভরশীল। প্রোবের অগ্রভাগ এবং নমুনার স্থানবিবরণের সমন্বয়ে এসপিএম চিত্র গঠিত হয়। তবে কিছু কিছু বৈশিষ্ট্য সব, বা অধিকাংশ, এসপিএম এর ক্ষেত্রেই প্রযোজ্য।

সর্বোচ্চ গুরুত্ত্বের বিষয় হচ্ছে, প্রোবের শিখর যথেষ্ট তীক্ষ্ণ হতে হবে। শিখরের তীক্ষ্ণতার ওপর মাইক্রোস্কোপের স্পষ্টতা নির্ভর করে। পারমাণবিক পর্যায়ের স্পষ্টতার জন্য প্রোবের শিখর অবশ্যই একটি পরমাণুতে নিষ্পন্ন হতে হবে। ক্যান্টিলিভার-ভিত্তিক এসপিএম (যেমন এএফএম বা এমএফএম) এর ক্ষেত্রে সম্পূর্ণ ক্যান্টিলিভার ও অন্তর্নিহিত প্রোব এসিড ক্ষোদাই দ্বারা নির্মিত হয় (সাধারণত সিলিকন নাইট্রাইড, )। এসটিএম এবং এসসিএম এর প্রয়োজনীয় বিদ্যুত-প্রবাহী প্রোব নির্মিত হয় স্বাভাবিক পরিবেশে পরিচালনার উদ্দেশ্যে প্লাটিনাম/ইরিডিয়াম তার দিয়ে, বা অতি-উচ্চ শুন্যস্থানের পরিচালনা উদ্দেশ্যে টাংস্টেন দিয়ে। অন্যান্য কাঁচামালও ব্যবহৃত হয় (যেমন স্বর্ণ), নমুনার ওপর নির্ভর করে বা এসপিএম অন্য কোন পরীক্ষার সাথে (যেমন টিইআরএস) সম্পর্কিত কিনা তার ওপর নির্ভর করে। তার কাটার যন্ত্র দিয়ে প্লাটিনাম/ইরিডিয়াম (ও অন্যান্য স্বাভাবিক পরিবেশে পরিচালিত প্রোবের) তার কাটা হয়। কর্তনের সর্বোত্তম উপায় হচ্ছে তারের অধিকাংশ কাটা হয়ে গেলে বাকি অংশ টান দিয়ে বিচ্ছিন্ন করা, যাতে কাটা প্রান্তটি একটি পরমাণুতে সমাপ্ত হবার সম্ভাবনা বৃদ্ধি পায়। টাংস্টেন তার সাধারণত তড়িৎ-রাসায়নিক পদ্ধতিতে ক্ষোদাই করা হয়, এবং অতি-উচ্চ শুন্যস্থানে নেয়ার পর প্রোবের ওপরের জারিত অক্সাইড প্রলেপ অপসারণ করা হয়।

এসপিএম প্রোবের আকাঙ্খিত স্পষ্টতার চিত্র না পাওয়াটা অস্বাভাবিক নয়—ক্রয়কৃত এবং "ঘরে-তৈরি" দুই রকমের মাইক্রোস্কোপের জন্যই। যদি প্রোবের অগ্রভাগ ভোঁতা অথবা একাধিক শীর্ষসম্পন্ন হয়, তবে যুগল চিত্র গঠিত হতে পারে। কিছু ক্ষেত্রে প্রোবের শী্র্ষের তাৎক্ষনিক পরিবর্তন করা যায়, সাধারণত প্রোবের অগ্রভাগকে নমুনা পৃষ্ঠের সাথে সংষর্ষ ঘটিয়ে বা উচ্চ বৈদ্যুতিক ক্ষেত্র প্রয়োগ করে। দ্বিতীয় কাজটি সম্পাদন করা যায় প্রোব ও নমুনার মধ্যে ১০ ভোল্টের মত ঝোঁক বিভব প্রবাহিত করে। এদের দূরত্ব সাধারণত ১-৩ অ্যাংস্ট্রম বলে অত্যন্ত বৃহৎ বৈদ্যুতিক ক্ষেত্র তৈরি হয়।

সঠিক অনুচ্ছেদ শিরোনাম কোনটি?
titleA. স্থির উচ্চতা পদ্ধতি
titleB. প্রোবের অগ্রভাগ
titleC. অসুবিধা
titleD. স্থির মিথষ্ক্রিয়া পদ্ধতি
উত্তর: titleB
মহিউদ্দীন সমাজসেবায়ও নিয়োজিত ছিলেন। তিনি তার জন্মস্থান কুমিল্লায় তার পিতা ও পিতামহের নামে দুটি দুটি শিক্ষাপ্রতিষ্ঠান প্রতিষ্ঠা করেন। যার একটি হলো কাজী রিয়াজউদ্দিন উচ্চ ইংরেজি বিদ্যালয় এবং অপরটি আফতাবিয়া মাদ্রাসা। তিনি কুমিল্লার দেবিদ্বার উপজেলার উন্নয়নে ভূমিকা রাখেন। চিকিৎসালয়, ডাকঘর, থানা ও সাবরেজিস্ট্রার অফিস স্থাপনসহ বিভিন্ন জনকল্যাণমূলক কাজে অবদান রাখেন। ১৯২০ সালে দুর্ভিক্ষ শুরু হলে তিনি ত্রিপুরা জেলায় দুর্ভিক্ষে ভূক্তভূগীদের সাহায্যে কাজ করেন। তিনি আলিগড় মুসলিম বিশ্ববিদ্যালয়সহ বেশ কিছু শিক্ষাপ্রতিষ্ঠানের উন্নয়নে কাজ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অবদান
titleC. পুরস্কার ও সম্মাননা
titleD. মৃত্যু
উত্তর: titleB
আন্দামান দ্বীপপুঞ্জে ২০০৭ সালের ৯ নভেম্বর একটি দুর্যোগপূর্ণ আবহাওয়ার সৃষ্টি হয়। ১১ নভেম্বর আবহাওয়ায় সামান্য দুর্যোগ এর আভাস পাওয়া যায়, এবং এর পরেরদিনই এটি "ঘূর্ণিঝড় সিডর"-এ পরিণত হয়। বঙ্গোপসাগরের বিস্তীর্ণ জলরাশিতে এটি দ্রুত শক্তি সঞ্চয় করে এবং বাংলাদেশে একটি দুর্যোগপূর্ণ আবহাওয়ার সৃষ্টি করে।

সঠিক অনুচ্ছেদ শিরোনাম কোনটি?
titleA. মোকাবেলার প্রস্তুতি
titleB. পরিণাম
titleC. সিডর এর ইতিহাস
titleD. সাম্প্রতিক প্রভাব
উত্তর: titleC
"পদ্মাবত" হলো সঞ্জয় লীলা বনশালির সাথে রনবীর সিং এবং দীপিকা পাড়ুকোন-এর মাঝে তৃতীয় একত্র-কার্য। এই ত্রয়ী আগেও "গোলিয়োঁ কী রাসলীলা রাম-লীলা" (২০১৩) এবং "বাজীরাও মস্তানী" (২০১৫)-তে কাজ করেছেন, যেখানে এই তিনজনের সাথে কপূরের এটি প্রথম চলচ্চিত্র। পূর্ববর্তী চলচ্চিত্রগুলি থেকে তাদের সহ-তারকা, প্রিয়াঙ্কা চোপড়ার আবার মুখ্য ভূমিকাটিতে অভিনয়ের বিবেচনা ছিল। জানুয়ারি ২০১৭-তে, এটি প্রতিবেদিত হয় যে এই চলচ্চিত্রে বনশালি সংক্ষিপ্ত উপস্থিতির জন্য চোপড়ার কাছে গিয়ে ছিলেন। কিন্তু এপ্রিল ২০১৭-তে, চোপড়া এই চলচ্চিত্রে তার জড়িত থাকাকে তিনি অস্বীকার করেন।

প্রতিবেদনসমূহ অনুযায়ী, কোন বলিউড অভিনেতা মহারাওয়াল রতন সিং-এর ভূমিকা নিতে ইচ্ছুক ছিলেন না। শাহরুখ খানকে এই অংশটিকে প্রদান করা হয় কিন্তু অনুভব হয় যে এটি যথেষ্ট "মাংসল" নয় এবং অস্বীকার করেন; তার খরচে সম্মত না হওয়া একটি কারণ হতে পারে। শাহিদ কপূরকে একটি যথেষ্ট ভালো অংশের প্রতিশ্রুতি এবং ভারী বেতনের সাথে অবশেষে রতন সিং-এর অভিনয়ে মানানো হয়। তার ভূমিকার জন্য, কপূর ৪০ দিনের জন্য প্রশিক্ষক সামির জৌরার অধীনে কঠোর প্রশিক্ষণ এবং একটি নিয়ন্ত্রিত অল্পাহার নেন।
তিনি আবার তলোয়ার যুদ্ধ এবং মারদানি খেল প্রাথমিকভাবে শিখেন, একটি তলোয়ার-ভিত্তিক যুদ্ধবিষয়ক কলা, এবং মানা হয়েছে যে এটি তার কর্মজীবনে সবচেয়ে শারীরিক এবং মানসিকভাবে কঠিন ভূমিকার মধ্যে একটি।

সঠিক অনুচ্ছেদ শিরোনাম কোনটি?
titleA. ঐতিহাসিক অসঙ্গতি
titleB. সঙ্গীত
titleC. "পদ্মাবত" থেকে পার্থক্য
titleD. অভিনয়শিল্পী নির্বাচন
উত্তর: titleD
জাপানিজ টেম্পুরা একটি জনপ্রিয় কড়া ভাজা খাবার। মূলত পিটালির আবরন দিয়ে ভাজা সবজি এবং সামুদ্রিক খাবারকে টেম্পুরা বলে। এছাড়া অন্যান্য জাপানিজ ভাজা খাবারের মধ্যে আছে আগেমোনো, কারাগে, কোরোক্কে, এবং তনকাতসু। দক্ষিণপূর্ব এশিয়া বিশেষত থাইল্যান্ডে পোকা-মাকড় ভেজে খাওয়া হয়। 

কড়া ভাজা মাছ, টফু এগুলো সাধারণত ভিয়েতনামে খাওয়া হয়। অনেক রকমের বান বানাতেও এই রন্ধনপ্রণালী ব্যবহৃত হয়। যেমন - বান রান (ফ্রায়েড রাইস বল), বান কাম (তিলের বল), বান তিউ (ডোনাট), বান রে (মিষ্টি আলুর প্যানকেক), বান গোই (বালিশ পিঠা) ইত্যাদি।

কড়া ভাজা ময়দার কাঠি চীনে ইয়াতিউ নামে পরিচিত। এটি পূর্ব এবং দক্ষিণপূর্ব এশিয়ার অনেক দেশে খাওয়া হয়।

হং কং এ শূকরের ভাজা অন্ত্র একটি জনপ্রিয় খাবার।

সঠিক অনুচ্ছেদ শিরোনাম কোনটি?
titleA. এশিয়া
titleB. ইতিহাস
titleC. তেলের ক্ষয়
titleD. ক্ষয়ক্ষতি
উত্তর: titleA
শর্টফিন মকো হাঙ্গরের শরীর অনেকটা মোচাকার ও নলাকার, ঠিক যেমনটা হয় মিসাইলের। এদের নাক বেশ সুচালো, চোখ কালো ও বড় হয়। এদের লেজের উল্টো দিকটা বাঁকা অর্ধ-চন্দ্রাকৃতির মতো হয়। শর্টফিন মকো শার্কের আরো একটি জাত ভাই আছে যার নাম "লংফিন মকো শার্ক"। এটি অনেকটা লংফিন মকো শার্কের বর্ণনার অনুরূপ, তবে এদের বক্ষীয় পাখনা ও চোখ অনেকটা বড়ো হয় শর্টফিন মকোর থেকে। এদের বক্ষীয় পাখনা ছোট হওয়ার কারণেই এদের নাম হয়েছে শর্টফিন মকো হাঙ্গর।

এদের রং উজ্জ্বল ধাতব নীল এবং সাদা হয়। এদের লম্বাটে নাকের নিচে ও মুখের চারপাশ সাদা হয়। এদের আকারের সাথে রংয়ের একটা সম্পর্ক আছে। দেখা গেছে বড় আকারের হাঙ্গরের শরীরের রং বেশি গাঢ় হয়।

এদের দাঁত বড়, ত্রিভুজ আকৃতির ও সংকীর্ণ হয় এবং এদের দাঁতের প্রান্ত খুবই মসৃণ ও সুতীক্ষ্ণ হয়। এদের উপর ও নিচের দাঁত অনেকটা একই রকমের হয়। এদের দাঁত বাইরে বেরিয়ে আসতে দেখা যায় এবং এদের দাঁত ভিতরের দিকে বাঁকানো থাকে। এদের মধ্যম প্রান্তিক দাঁত দীর্ঘ হয় এবং এটি বাইরে থেকে দেখা যায়।

গড়পড়তা একটা প্রাপ্তবয়স্ক শর্টফিন মকো শার্ক হাঙ্গরের আকার ৩.২ মিটার (১০ ফুট) এবং ৬০-১২৫ কেজি (১৩৫-৩০০ পাউন্ড) হয়। অধিকাংশ হাঙ্গর প্রজাতির মতো স্ত্রীজাতীয় হাঙ্গর পুরুষ হাঙ্গরের থেকে বড় হয়। একটি স্ত্রীজাতীয় হাঙ্গর ৩৮০ মি (১২.৫ ফুট) পৌঁছাতে পারে এবং এদের ওজন ৫৭০ কেজি (১,৪২৫ পাউন্ড) পৌঁছাতে পারে। শর্টফিন মকো শার্ক সাধারণতঃ ২০ বছর বাঁচে।

শর্টফিন মকো হাঙ্গর খুবই দ্রুততম হাঙ্গর। এরা ৩২ কি.মি./ঘঃ (২০ মাইল) পর্যন্ত গতি অর্জনের সক্ষম। দীর্ঘ দূরত্ব ভ্রমণের জন্য এরা একটি রেকর্ডধারী হাঙ্গর। ২১৩০ কি.মি. (১৩২০ মাইল) এরা ৩৭ দিনের ভেতর যেতে পারে হিসাব করলে প্রতিদিন প্রায় ৫৮ কিলোমিটার (৩৬ মাইল) গড়ে। শর্টফিন মকো হাঙ্গর অন্যান্য দ্রুতগামী সামুদ্রিক মাছ ও প্রাণী খায় যেমন - সোর্ড ফিস, টুনা, অন্য জাতের হাঙ্গর ,স্কুইড ইত্যাদি। তাছাড়া কখনো কখনো এরা সামুদ্রিক স্তন্যপায়ী প্রাণীও শিকার করে।

সঠিক অনুচ্ছেদ শিরোনাম কোনটি?
titleA. বিপদ
titleB. নামকরণ
titleC. প্রজনন
titleD. জীববিদ্যা
উত্তর: titleD
ঝরণার যৌবন হলো বর্ষাকাল। বর্ষাকালে প্রচন্ড ব্যাপ্তিতে জলধারা গড়িয়ে পড়ে। শীতে তা মিইয়ে মাত্র একটি ঝরণাধারায় এসে ঠেকে। ঝরণার ঝরে পড়া পানি জঙ্গলের ভিতর দিয়ে ছড়া তৈরি করে বয়ে চলেছে। এরকমই বিভিন্ন ছোট-বড় ছড়া পেরিয়ে জঙ্গলের বন্ধুর পথ পেরিয়ে এই ঝরণার কাছে পৌঁছতে হয়। ঝরণাটির কাছে যাওয়ার জন্য এখনও (নভেম্বর ২০১১) সরকারিভাবে কোনো উদ্যোগ গৃহীত হয়নি, সাধারণত স্থানীয় অধিবাসীদের থেকে কাউকে গাইড বা পথপ্রদর্শক নির্ধারণ করে পর্যটকরা ঝরণা ভ্রমণ করেন। তাছাড়া ঝরণাকে ঘিরে তৈরি হয়নি কোনো সরকারি অবকাঠামোও। ঝরণায় যেতে হলে কুড়মা বন বিটের চম্পারায় চা বাগান হয়ে যেতে হয়। চম্পারায় চা-বাগান থেকে ঝরণার দূরত্ব প্রায় ৭ কিলোমিটার। পথে অত্যন্ত খাড়া "মোকাম টিলা" পাড়ি দিতে হয় এবং অনেক ঝিরিপথ ও ছড়ার কাদামাটি দিয়ে পথ চলতে হয়। ঝিরিপথে কদাচিৎ চোরাবালুও তৈরি হয়, কিন্তু সেসকল স্থানে পর্যটকদের জন্য কোনো নির্দেশিকা দেখা যায় না। এছাড়া গভীর জঙ্গলে বানর, সাপ, মশা এবং জোঁকের অত্যাচার সহ্য করে পথ চলতে হয়। বর্ষাকালে হাম হামে যাবার কিছু আগে পথে দেখা পাওয়া যায় আরেকটি অনুচ্চ ছোট ঝরণার। হাম হামের রয়েছে দুটো ধাপ, সর্বোচ্চ ধাপটি থেকে পানি গড়িয়ে পড়ছে মাঝখানের ধাপে, এবং সেখান থেকে আবার পানি পড়ছে নিচের অগভীর খাদে। ঝরণার নিকটবর্তি বাসিন্দারা আদিবাসী ত্রিপুরা।

সঠিক অনুচ্ছেদ শিরোনাম কোনটি?
titleA. বিবরণ
titleB. পরিবেশ বিপর্যয়
titleC. প্রকৃতি
titleD. নামের উৎপত্তি
উত্তর: titleA
লাটভিয়ার আবহাওয়ায় বলকান উপসাগরের প্রভাব রয়েছে। সে কারণে বাতাসে আর্দ্রতা বেশি। গ্রীষ্মকালে উত্তপ্ত আবহাওয়া। শরৎ ও বসন্তে সামান্য উষ্ণ থাকে। অবস্থান উত্তর গোলার্ধের কাছে হওয়ায় শীতকালে দেশটিতে প্রচণ্ড শীত পড়ে। বৃষ্টি ও তুষারপাত হয় সারা বছরই। রাশিয়া থেকে তীব্র শীতল বাতাসও প্রবাহিত হয় বছরব্যাপী। সমতল ভূমির পরিমাণ বেশি। এখানকার জমি বেশ উর্বর। পূর্বাঞ্চলে কিছু পাহাড় রয়েছে। দেশটি ২৬টি জেলায় বিভক্ত। রয়েছে সাতটি শহর। এগুলোর শাসনব্যবস্থা কিছুটা ভিন্ন প্রকৃতির। উন্নয়ন ও অর্থনীতির স্বার্থে সরকার দেশটিকে পাঁচটি পরিকল্পিত এলাকায় বিভক্ত করেছে।

সঠিক অনুচ্ছেদ শিরোনাম কোনটি?
titleA. ভূগোল
titleB. অর্থনীতি
titleC. রাজনীতি
titleD. সংস্কৃতি
উত্তর: titleA
মিজো বিবাহ সম্পন্ন হয় আইনগত প্রক্রিয়ায় ও আশীর্বাদ প্রথার নিয়মে। তবে ছেলে এবং মেয়ে আশীর্বাদ প্রাপ্ত হয়ে মুক্ত ভাবে মেলামেশা করতে পারে। যদি দুজনের মধ্যে মনের মিল না হয় তাহলে আশীর্বাদ ভেঙে যেতে পারে। মিজোদের বিবাহ সাধারণত গীর্জাতেই হয়ে থাকে। আধুনিক ও পশ্চিমা স্টাইলে মিজোরা বিবাহ পোষাক পরিধান করে থাকে। কিন্তু মাঝে মাঝে কনেরা মিজোদের প্রথাগত পোষাক ‘‘পঞ্চেই’’ এবং সাদা ব্লাউজ পড়ে। সাধারণত কনেকে বরের ঘরে নিয়ে আসার সময় প্রথাগত একটি আচ্ছাদন দেওয়া হয়। যার নাম চঁধহফঁস। যেটি দিয়ে মৃত্যুর পর আবার তাকে সমাহিত করা হয়।

সঠিক অনুচ্ছেদ শিরোনাম কোনটি?
titleA. সামাজিক প্রথা
titleB. বিবাহ
titleC. সংস্কৃতি
titleD. ১৯৪৭ পরবর্তী
উত্তর: titleB